CELEX: 
Language: el
Date: 2021-10-18 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για τη συμπλήρωση του κανονισμού (ΕΕ) 2018/848 του Ευρωπαϊκού Κοινοβουλίου και του Συμβουλίου με κανόνες για την έκδοση συμπληρωματικών πιστοποιητικών που πιστοποιούν ότι τα βιολογικά ζωικά προϊόντα παράγονται χωρίς τη χρήση αντιβιοτικών για τον σκοπό της εξαγωγής

ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Μετά την έκδοση του κανονισμού (ΕΕ) 2018/848, ο οποίος θα αρχίσει να εφαρμόζεται από την 1η Ιανουαρίου 2022, είναι αναγκαίο να εκδοθεί κατ’ εξουσιοδότηση κανονισμός ο οποίος θα συμπληρώνει τον εν λόγω κανονισμό με τον καθορισμό του υποδείγματος συμπληρωματικού πιστοποιητικού, το οποίο πιστοποιεί ότι τα βιολογικά ζωικά προϊόντα παράγονται χωρίς τη χρήση αντιβιοτικών. Τούτο είναι απαραίτητο για να διευκολυνθεί η πρόσβαση των επιχειρήσεων παραγωγής βιολογικών προϊόντων της ΕΕ στις αγορές ορισμένων τρίτων χωρών, οι οποίες απαιτούν την παραγωγή των βιολογικών ζωικών προϊόντων χωρίς τη χρήση αντιβιοτικών. Είναι απαραίτητο να υπάρχει ασφάλεια δικαίου για τις επιχειρήσεις παραγωγής βιολογικών ζωικών προϊόντων της ΕΕ σχετικά με τους κανόνες που θα ισχύουν για το θέμα αυτό.
            
            
               2.ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
            
            
               Η πράξη συζητήθηκε διεξοδικά με τα κράτη μέλη στο πλαίσιο της ομάδας εμπειρογνωμόνων για τη βιολογική παραγωγή, καθώς και με τις κύριες οργανώσεις που εκπροσωπούν τον τομέα της βιολογικής παραγωγής. Ενημερώθηκαν σχετικά οι εταίροι του ΠΟΕ και διεξήχθησαν δημόσιες διαβουλεύσεις γενικού χαρακτήρα. 
            
            
               3.ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
            
            
               Η παρούσα κατ’ εξουσιοδότηση πράξη καθορίζει το υπόδειγμα συμπληρωματικού πιστοποιητικού, το οποίο πιστοποιεί ότι τα βιολογικά ζωικά προϊόντα παράγονται χωρίς τη χρήση αντιβιοτικών για τον σκοπό της εξαγωγής.
            
            
               ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 18.10.2021
            
            
               για τη συμπλήρωση του κανονισμού (ΕΕ) 2018/848 του Ευρωπαϊκού Κοινοβουλίου και του Συμβουλίου με κανόνες για την έκδοση συμπληρωματικών πιστοποιητικών που πιστοποιούν ότι τα βιολογικά ζωικά προϊόντα παράγονται χωρίς τη χρήση αντιβιοτικών για τον σκοπό της εξαγωγής
            
            
               (Κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) 2018/848 του Ευρωπαϊκού Κοινοβουλίου και του Συμβουλίου, της 30ής Μαΐου 2018, για τη βιολογική παραγωγή και την επισήμανση των βιολογικών προϊόντων και για την κατάργηση του κανονισμού (ΕΚ) αριθ. 834/2007 του Συμβουλίου
                  1
               , και ιδίως το άρθρο 44 παράγραφος 2,
            
            
               Εκτιμώντας τα ακόλουθα:
            
            
               (1)Ορισμένες τρίτες χώρες απαιτούν την παραγωγή βιολογικών ζωικών προϊόντων χωρίς τη χρήση αντιβιοτικών. Για να διευκολυνθεί η πρόσβαση στις αγορές των εν λόγω χωρών, οι επιχειρήσεις ή ομάδες επιχειρήσεων στην Ένωση που επιθυμούν να εξάγουν τέτοια προϊόντα θα πρέπει να είναι σε θέση να αποδείξουν τη μη χρήση αντιβιοτικών με επίσημο έγγραφο.
            
            
               (2)Σύμφωνα με το άρθρο 35 του κανονισμού (ΕΕ) 2018/848, οι αρμόδιες αρχές ή, κατά περίπτωση, οι αρχές ή οι φορείς ελέγχου χορηγούν πιστοποιητικό σε κάθε επιχείρηση ή ομάδα επιχειρήσεων που έχει κοινοποιήσει τη δραστηριότητά της και συμμορφώνεται με τον εν λόγω κανονισμό. Για να πιστοποιηθεί ότι τα βιολογικά ζωικά προϊόντα παράγονται χωρίς τη χρήση αντιβιοτικών, η επιχείρηση ή η ομάδα επιχειρήσεων θα πρέπει να έχει τη δυνατότητα να ζητήσει από τις εν λόγω αρμόδιες αρχές ή, κατά περίπτωση, από τις αρχές ελέγχου ή τους φορείς ελέγχου την έκδοση συμπληρωματικού πιστοποιητικού. Θα πρέπει να καθοριστεί το υπόδειγμα του εν λόγω συμπληρωματικού πιστοποιητικού.
            
            
               (3)Για λόγους σαφήνειας και ασφάλειας δικαίου, ο παρών κανονισμός θα πρέπει να αρχίσει να εφαρμόζεται από την ημερομηνία εφαρμογής του κανονισμού (ΕΕ) 2018/848,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
         
         
            
               Άρθρο 1
            
            
               Συμπληρωματικό πιστοποιητικό που πιστοποιεί τη μη χρήση αντιβιοτικών στη βιολογική παραγωγή ζωικών προϊόντων για τον σκοπό της εξαγωγής 
            
            
               Κατόπιν αιτήματος επιχείρησης ή ομάδας επιχειρήσεων που διαθέτει ήδη πιστοποιητικό όπως αναφέρεται στο άρθρο 35 του κανονισμού (ΕΕ) 2018/848, η οικεία αρμόδια αρχή ή, κατά περίπτωση, η οικεία αρχή ελέγχου ή φορέας ελέγχου εκδίδει συμπληρωματικό πιστοποιητικό με το οποίο πιστοποιείται ότι η επιχείρηση ή η ομάδα επιχειρήσεων παράγει βιολογικά ζωικά προϊόντα χωρίς τη χρήση αντιβιοτικών, εάν το πιστοποιητικό αυτό είναι αναγκαίο για την εξαγωγή των εν λόγω προϊόντων από την Ένωση. Το υπόδειγμα του συμπληρωματικού πιστοποιητικού παρατίθεται στο παράρτημα του παρόντος κανονισμού.
            
            
               Άρθρο 2
            
            
               Έναρξη ισχύος και εφαρμογή
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Εφαρμόζεται από την 1η Ιανουαρίου 2022. 
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 18.10.2021
            
            
               
                     Για την Επιτροπή
               
               
                     Η Πρόεδρος
                     Ursula VON DER LEYEN
               
            
         
         
            
                  
                     (1)
                  
                        ΕΕ L 150 της 14.6.2018, σ. 1.
               
            
      
    ---documentbreak--- 
      
         
         
            
               ΠΑΡΑΡΤΗΜΑ 
            
            
               ΣΥΜΠΛΗΡΩΜΑΤΙΚΟ ΠΙΣΤΟΠΟΙΗΤΙΚΟ που πιστοποιεί τη μη χρήση αντιβιοτικών στη βιολογική παραγωγή ζωικών προϊόντων με σκοπό την εξαγωγή 
            
            
            
                     
                        1.Αριθμός εγγράφου: 
                     
                  
                  
                     
                        2.(επιλέξτε κατά περίπτωση)
                     
                     
                        ·Επιχείρηση
                     
                     
                        ·Ομάδα επιχειρήσεων
                     
                  
               
                     
                        3.Επωνυμία και διεύθυνση της επιχείρησης ή της ομάδας επιχειρήσεων:
                     
                  
                  
                     
                        4.Ονομασία και διεύθυνση της αρμόδιας αρχής ή, κατά περίπτωση, της αρχής ελέγχου ή του φορέα ελέγχου της επιχείρησης ή της ομάδας επιχειρήσεων και κωδικός αριθμός στην περίπτωση αρχής ελέγχου ή φορέα ελέγχου:
                     
                  
               
                     
                        5.Αριθμός εγγράφου του πιστοποιητικού που χορηγείται στην επιχείρηση ή στην ομάδα επιχειρήσεων δυνάμει του άρθρου 35 του κανονισμού (ΕΕ) 2018/848 σύμφωνα με το παράρτημα VI του εν λόγω κανονισμού:
                     
                  
               
                     
                        Σκοπός του παρόντος πιστοποιητικού είναι να πιστοποιήσει ότι η επιχείρηση ή η ομάδα επιχειρήσεων (επιλέξτε κατά περίπτωση) παρήγαγε τα ακόλουθα βιολογικά ζωικά προϊόντα χωρίς τη χρήση αντιβιοτικών:
                     
                     
                        1.………………….
                     
                     
                        2.………………….
                     
                     
                        3.………………….
                     
                     
                  
               
                     
                        6.Ημερομηνία, τόπος:
                     
                     
                     
                        Όνομα και υπογραφή εξ ονόματος της εκδίδουσας αρμόδιας αρχής ή, κατά περίπτωση, της εκδίδουσας αρχής ελέγχου ή του εκδίδοντος φορέα ελέγχου:
                     
                     
                  
                  
                     
                        7.Το συμπληρωματικό πιστοποιητικό ισχύει από … [προσθέστε την ημερομηνία] έως … [  προσθέστε την ημερομηνία]